
Monetáris politikai modellezés kelet-közép-európai országokban árnyékkamatláb használatával

A dolgozat célja, hogy becslést adjon Magyarország, Lengyelország és Csehország rövid árnyékkamatlábára (SSR), és megvizsgálja, hogy alkalmas-e az SSR idősora monetáris politikai elemzésre ezekben az országokban. Az SSR elterjedt eszköze a monetáris politikai modellezésnek, mivel alacsony kamatkörnyezetben, a nemkonvencionális eszközök alkalmazásának idején is képes mérni a monetáris politika lazaságának változását. Dolgozatom tudtommal első az irodalomban, amelyik a kelet-közép-európai országokban vizsgálta meg az SSR alkalmazhatóságát. Az árnyékkamatlábat a Wu & Xia (2016) által javasolt módon besültem meg, és egyszerű monetáris VAR modellekben teszteltem az SSR teljesítményét. Azt találtam, hogy az SSR képes tükrözni a legfontosabb nemkonvencionális politikák hatását, Magyarország és Csehország esetében jól használható az alapkamat folytatásaként a nemkonvencionális időszakban, azonban az alapkamathoz képest az SSR nem képes javítani a fő makrováltozók előrejelzését. A nemkonvencionális politikák hatását értékelve azt találtam, hogy az MNB 2016 utáni politikája tartósan képes volt csökkenteni a munkanélküliségi rátát, azonban hozzájárult a forint gyengüléséhez

